Προϊόντα και υπηρεσίες το 2014 (2013)

Εντοπισμός και παρακολούθηση 44 (42) απειλών για την υγεία μέσω της βάσης δεδομένων για τον εντοπισμό απειλών (Threat Tracking Tool — TTT). Ο αριθμός αυτός αφορά νέες απειλές που εντοπίστηκαν το 2014, επιπλέον εκείνων που παρακολουθούνται σε δεκαπενθήμερη, μηνιαία και εποχική βάση. 52 (52) εβδομαδιαίες εκθέσεις σχετικά με τις απειλές μεταδοτικών νόσων, οι οποίες απεστάλησαν σε 614 (400) αποδέκτες. Οι εκθέσεις δημοσιεύονται επίσης εβδομαδιαίως στον ιστότοπο του Κέντρου, ο οποίος κατέγραψε περισσότερες από 15 000 επισκέψεις το 2014 (έναντι 8 000 επισκέψεων το 2013). Υποστήριξη στις υπηρεσίες ενημέρωσης σχετικά με τις επιδημίες, στο πλαίσιο 2 (2) μειζόνων εκδηλώσεων που συνεπάγονται μαζικές συγκεντρώσεις. Κατάρτιση 3 (3) αξιολογήσεων κινδύνου, 26 (12) νέων αξιολογήσεων άμεσου κινδύνου και 13 (9) επικαιροποιήσεων αξιολογήσεων άμεσου κινδύνου. Διοργάνωση μίας (1) άσκησης προσομοίωσης με σκοπό τον έλεγχο και τη βελτίωση της ετοιμότητας και της ανταπόκρισης στις μεταδοτικές ασθένειες. 115 (117) υπότροφοι παρακολούθησαν το ευρωπαϊκό πρόγραμμα για την κατάρτιση στον τομέα της επιδημιολογικής παρέμβασης (European Programme for Intervention Epidemiology Training — EPIET) και το ευρωπαϊκό πρόγραμμα επιμόρφωσης στη μικροβιολογία στον τομέα της δημόσιας υγείας (European Public Health Microbiology Training — EUPHEM). 102 (112) ειδικοί του τομέα της δημόσιας υγείας από 26 χώρες ΕΕ-ΕΟΧ, από 3 χώρες της διεύρυνσης (Αλβανία, Βοσνία-Ερζεγοβίνη και πρώην Γιουγκοσλαβική Δημοκρατία της Μακεδονίας) και από 7 τρίτες χώρες (Καναδά, Αίγυπτο, Ιορδανία, Λίβανο, Παλαιστίνη, Ελβετία και Ουκρανία) συμμετείχαν σε σύντομες ενότητες κατάρτισης, οι οποίες διοργανώθηκαν από το Κέντρο. 1 2 00 000(9 45 000) επισκέψεις της διαδικτυακής πύλης του Κέντρου. Δημοσίευση 209 (216) επιστημονικών άρθρων. Πενταετής συντελεστής αντικτύπου: 5,09(5,46) Διοργάνωση στις 18 Νοεμβρίου της έβδομης Ευρωπαϊκής Ημερίδας Ενημέρωσης για τα αντιβιοτικά, με τη συμμετοχή περισσότερων από 40 χωρών. Το Κέντρο συνεργάστηκε με τους εταίρους του σε άλλες περιφέρειες του κόσμου και προώθησε ενεργά κατά την εβδομάδα αυτή τη συνετή χρήση των αντιβιοτικών στις Ηνωμένες Πολιτείες, στον Καναδά, στην Αυστραλία και στη Νέα Ζηλανδία. 17,4(16,3) εκατομμύρια μοναδικές καταχωρίσεις στις βάσεις δεδομένων TESSy, 1 676(1 492) ενεργοί χρήστες από 58 (57) χώρες. Δημοσίευση της ετήσιας επιδημιολογικής έκθεσης. Το Κέντρο δρομολόγησε τον άτλαντα παρακολούθησης λοιμωδών νόσων (Surveillance Atlas of Infectious Diseases), ένα διαδικτυακό εργαλείο που καθιστά τα δεδομένα παρακολούθησης σε επίπεδο ΕΕ διαθέσιμα σε διαδραστική μορφή. Έως το τέλος του 2014 το Κέντρο δημοσίευε μέσω του άτλαντα δεδομένα σε επίπεδο ΕΕ, καθώς και ορισμένα διεθνή δεδομένα, για τέσσερις νόσους. Δημοσίευση 16 (18) εκθέσεων παρακολούθησης, μεταξύ άλλων σχετικά με τη φυματίωση, τον HIV/το AIDS και ετήσιων εκθέσεων σχετικά με τη μικροβιακή αντοχή. 41 (41) εβδομαδιαία δελτία για τη γρίπη/εβδομαδιαίες επισκοπήσεις επιτήρησης για τη γρίπη το 2014. Διατύπωση 88 (89) επιστημονικών γνωμών κατόπιν αιτήματος των ενδιαφερομένων. Διοργάνωση της όγδοης ευρωπαϊκής επιστημονικής σύσκεψης για την εφαρμοσμένη επιδημιολογία σχετικά με τις λοιμώδεις νόσους (European Scientific Conference on Applied Infectious Disease Epidemiology — ESCAIDE) στις 5—7 Νοεμβρίου 2014 στη Στοκχόλμη, με τη συμμετοχή 608 (550) συνέδρων. Δημοσίευση του εβδομαδιαίου επιστημονικού περιοδικού «Eurosurveillance», με συντελεστή αντικτύπου 4,65(5,49) για το 2014, που το κατατάσσει μεταξύ των 10 κορυφαίων επιστημονικών περιοδικών στην κατηγορία των λοιμωδών νόσων. Δημοσίευση της τελικής έκθεσης σχετικά με τη δεύτερη ανεξάρτητη εξωτερική αξιολόγηση του Κέντρου. Το Κέντρο διαδραμάτισε σημαντικό ρόλο στη στήριξη της αντίδρασης της ΕΕ και της διεθνούς κοινότητας στην επιδημία του ιού Έμπολα, συμπεριλαμβανομένης της αποστολής υπαλλήλων του Κέντρου στη Γουινέα. Διεξαγωγή της πρώτης ετήσιας έρευνας μεταξύ των ενδιαφερομένων.